12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.35141 της 23 Ιουλ./12 Αυγ. 1960 (ΦΕΚ Β΄ 365) Περί τρόπου εισπράξεως και βεβαιώσεως φόρου καταναλώσεως επί της αναλογούσης βύνης εις τον εκ της αλλοδαπής εισαγόμενον ζύθον. Λαβόντες υπ’ όψει: 1)Την σημείωσιν της δασμολογικής κλάσεως 2103 του κεφαλαίου 22 του ισχύοντος νέου Τελωνειακού Δασμολογίου Εισαγωγής, καθ’ ην επί του εκ της αλλοδαπής εισαγομένου ζύθου επιβάλλεται και φόρος καταναλώσεως επί της αναλογούσης βύνης. 2)Τας διατάξεις: α)Του Νομοθετικού Δ/τος της 29 Δεκ. 1922 «περί τροποποιήσεως και συμπληρώσεως των περί φορολογίας του ζύθου νόμων» άρθρ. 2, ως τούτο ετροποποιήθη και συνεπληρώθη μεταγενεστέρως. β)Του Α.Ν. 930/1949 «περί συμπληρώσεως νόμων αρμοδιότητος του γενικού Χημείου του Κράτους» άρθρον πέμπτον, παρ. 2. γ)Του Ν.Δ. 2633/1953 «περί τροποποιήσεως και συμπληρώσεως του Κώδικος των νόμων περί φορολογίας του οινοπνεύματος και ετέρων νόμων αρμοδιότητος του Γενικού Χημείου του Κράτους», άρθρ. 7. δ)Του Β.Δ. της 28 Σεπτ. 1922 «περί εκτελέσεως των περί φορολογίας του ζύθου νόμων», άρθρ. 20, ως τούτο ετροποποιήθη υπό του Β.Δ. της 18.3.1954 «περί τροποποιήσεως και συμπληρώσεως διατάξεων του Β.Δ. της 28.9.1922, περί εκτελέσεως των περί φορολογίας του ζύθου νόμων». 3)Τα παρά τω Γενικώ Χημείω του Κράτους τηρούμενα αναλυτικά στοιχεία ζύθου εγχωρίου παραγωγής, αποφασίζομεν: (Αντί για τις σελ. 266,01(β)-267(γ) Σελ. 267(δ) Τεύχος 1176-Σελ. 75 Φορολογία βύνης και ζύθου 28.Δ.β.10-12 1.Καθορίζομεν την αντιστοιχίαν ενός χιλιογράμμου βύνης εις 4 χιλιόγραμμα ζύθου, δια τον υπολογισμόν του καταβλητέου φόρου καταναλώσεως επί της αναλογούσης βύνης εις τον εκ της αλλοδαπής εισαγόμενον ζύθον. 2.Δια τον υπολογισμόν του φόρου καταναλώσεως λαμβάνεται το καθαρόν βάρος εις χιλιόγραμμα του εις βαρέλια, φιάλας ή δοχεία ενεχομένου ζύθου. 3.Η είσπραξις του φόρου καταναλώσεως επί της αναλογούσης βύνης εις τον εκ της αλλοδαπής εισαγόμενον ζύθον ενεργείται παρά του Τελωνείου συμφώνως προς τας κειμένας εκάστοτε διατάξεις περί τρόπου διεξαγωγής εν τοις Τελωνείοις της Ταμειακής υπηρεσίας. 4.Οι Τελώναι ανά τρίμηνον και εντός του πρώτου δεκαημέρου από της λήξεως του τριμήνου οφείλουσι να συντάσσωσι και υποβάλλωσι προς την Γενικήν Διεύθυνσιν του Γενικού Χημείου του Κράτους κατάστασιν περιλαμβάνουσαν κατά διασάφησιν τα ποσά του κατά το λήξαν τρίμηνον εισαχθέντος δια του υπ’ αυτού Τελωνείου ζύθου και τον εισπραχθέντα φόρον καταναλώσεως. Οι Τελώναι δια των Τελωνείων των οποίων δεν εισήχθη ζύθος κατά την διάρκειαν του Οικονομικού έτους οφείλουσιν όπως, εντός του πρώτου δεκαημέρου του μηνός Ιανουαρίου εκάστου έτους, αναφέρωσι περί τούτου εις την Γενικήν Διεύθυνσιν του Γενικού Χημείου του Κράτους. Η παρούσα δημοσιευθήτω δια της Εφημερίδος της Κυβερνήσεως. 